
21 Ιανουάριου 2019 


ΤΕΥΧΟΣ Α.Α.Π. 


Αρ. Φύλλου 5 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση της αριθμ. 43404/3-10-2006 από¬ 
φασης Υφυπουργού ΠΕΧΩΔΕ με τον καθορισμό 
χρήσης και συμπληρωματικών ειδικών όρων στο 
διατηρητέο κτίριο επί των οδών Ναυάρχου Νικο¬ 
δήμου αρ. 7 και Υπερείδου αρ. 41 στην περιοχή 
«Πλάκα» του εγκεκριμένου ρυμοτομικού σχεδίου 
του Δήμου Αθηναίων (Ν. Αττικής). 

2 

Έγκριση χρήσης ξενοδοχείου στο κτίριο που βρί¬ 
σκεται επί της οδού Μητροπόλεως 23 και Πατρώ¬ 
ου 8 στην περιοχή «Πλάκα» του εγκεκριμένου ρυ¬ 
μοτομικού σχεδίου του Δήμου Αθηναίων. 

3 

Σημειακή τροποποίηση ΣΧΟΟΑΠ Δ. Πλατανιά, 
Ν. Χανίων, εντός οικισμού «Μόδι». 

4 

Κύρωση τμήματος δικτύου κοινοχρήστων χώ¬ 
ρων, εντός ορίων οικισμού Πλάκα Δήμου Αγ. Νι¬ 
κολάου, σύμφωνα με το άρθρο 35 του ν.3937/ 
2011 (Α'60) όπως αυτό τροποποιήθηκε και ισχύει. 


ΑΠΟΦΑΣΕΙΣ 

Αριθμ.ΥΠΕΝ/ΔΝ ΕΠ/97 167/4913 (1) 

Τροποποίηση της αριθμ. 43404/3-10-2006 από¬ 
φασης Υφυπουργού ΠΕΧΩΔΕ με τον καθορισμό 
χρήσης και συμπληρωματικών ειδικών όρων στο 
διατηρητέο κτίριο επί των οδών Ναυάρχου Νικο¬ 
δήμου αρ. 7 και Υπερείδου αρ. 41 στην περιοχή 
«Πλάκα» του εγκεκριμένου ρυμοτομικού σχεδί¬ 
ου του Δήμου Αθηναίων (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις του άρθρου 6 (παρ. 3.α και 3.γ) του 
ν. 4067/2012 «Νέος Οικοδομικός Κανονισμός» (Α' 79), 
όπως ισχύει. 

2. Τις διατάξεις του άρθρου 90 του Κώδικα της Νομο¬ 
θεσίας για την Κυβέρνηση και τα Κυβερνητικά Όργανα 
(άρθρο πρώτο του π.δ. 63/2005, Α'98). 


3. Την από 18-6-2018 αιτιολογική έκθεση της Διεύ¬ 
θυνσης Αρχιτεκτονικής Οικοδομικών Κανονισμών και 
Αδειοδοτήσεων του ΥΠΕΝ και το 37853/2816/18-6-2018 
έγγραφο της ίδιας υπηρεσίας προς το Δήμο Αθηναίων 
και την ενδιαφερόμενη. 

4. Την αριθμ. 38949/21-6-2018 δήλωση της ενδιαφερό- 
μενης για την αποδοχή της από 18-6-2018 αιτιολογικής 
έκθεσης. 

5. Τα αριθμ. 174326/6-7-2018 και 178148/11-7-2018 
έγγραφα του Δήμου Αθηναίων. 

6. Την αριθμ. 173/συν. 14η/27-6-2018 γνωμοδότηση 
του Κεντρικού Συμβουλίου Αρχιτεκτονικής. 

7. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

Τροποποιείται η αριθμ. 43404/3-10-2006 απόφαση 
Υφυπουργού Περιβάλλοντος, Χωροταξίας και Δημοσίων 
Έργων (ΑΑΠ 99-2006) που καθορίζει χρήσεις, ειδικούς 
όρους και περιορισμούς δόμησης στο διατηρητέο κτί¬ 
ριο που βρίσκεται επί των οδών Ναυάρχου Νικοδήμου 
αρ. 7 και Υπερείδου 41 στην περιοχή «Πλάκα», στο Ο.Τ. 
47 του εγκεκριμένου ρυμοτομικού σχεδίου του Δήμου 
Αθηναίων (Ν. Αττικής), φερόμενο ως ιδιοκτησία της 
Ευσταθιάδου Ανδρονίκης, το οποίο έχει χαρακτηριστεί 
ως διατηρητέο με το από 24-10-1980 π.δ. (Δ' 617), ως 
ακολούθως: 

Α. Η παράγραφος 2 αντικαθίσταται ως εξής: 

«2. Επιτρέπονται οι χρήσεις που υπαγορεύονται από το 
5-10-1993 π.δ. «Καθορισμός ειδικών χρήσεων γης στην 
περιοχή της Πλάκας του ρυμοτομικού σχεδίου Αθηνών» 
(Δ' 1329) στη ζώνη Α2, με το χαρακτηριστικό στοιχείο 
Α2/32 Λοιπές Μικτές Χρήσεις, και αναφέρονται ως κα¬ 
τωτέρω: 

- Κατοικίες και εμπορικά καταστήματα που εξυπηρε¬ 
τούν τις καθημερινές ανάγκες γειτονιάς 

- Γραφεία, Διοίκηση 

- Πολιτιστικά κτίρια 

- Επαγγελματικά εργαστήρια (απασχόλησης μικρής 
κλίμακας του ενός κυρίως ατόμου που δεν ενοχλούν και 
ταιριάζουν στο χρώμα της Πλάκας) 

- Κτίρια επαγγελματικής, καλλιτεχνικής εκπαίδευσης, 
φροντιστήρια και γυμναστήρια 

- Κτίρια κοινωνικής πρόνοιας 

- Εστιατόρια 

-Ταβέρνες 

- Καφενεία (παραδοσιακά) 

- Ζαχαροπλαστεία 

Οι χρήσεις αυτές επιτρέπεται να καταλαμβάνουν μόνο 
το ισόγειο και τον 1 ο όροφο. Από τον 2ο όροφο και άνω 
επιτρέπεται μόνο η κατοικία. 

Β. Προστίθεται παράγραφος 3 ως εξής: 

«3. Στην περίπτωση εγκατάστασης ηλιακών συστημά¬ 
των ψύξης - θέρμανσης, κλιματισμού και εξαερισμού για 
την εξυπηρέτηση της νέας χρήσης, θα πρέπει αυτά να 
μην είναι ορατά από τον κοινόχρηστο χώρο και να είναι 
εγκατεστημένα με τρόπο ώστε να μην αλλοιώνεται ή 
να θίγεται η ιδιαίτερη φυσιογνωμία του διατηρητέου 
κτιρίου και εν γένει της περιοχής της Πλάκας». 

Γ. Οι επόμενες παράγραφοι αναριθμούνται σε (4) και 
(5) και αντικαθίστανται ως εξής: «4. Κατά τα λοιπά, εξα¬ 
κολουθούν να ισχύουν τα οριζόμενα: 

α) στο από 24-10-1980 π.δ. (Δ' 617) «Περί χαρακτηρι¬ 
σμού ως διατηρητέων, κτιρίων κειμένων εντός της πε¬ 
ριοχής Πλάκας του ρυμοτομικού σχεδίου Αθηνών», με 
την οποία το κτίριο χαρακτηρίστηκε ως διατηρητέο και 

β) στην αριθμ. 43404/3-10-2006 απόφαση Υφυπουρ¬ 
γού ΠΕΧΩΔΕ (ΑΑΠ 99-2006). 

5. Η ισχύς της παρούσας απόφασης αρχίζει από τη 
δημοσίευσή της στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2018 

Ο Υπουργός 

ΓΕΩΡΓΙΟΣ ΣΤΑΘΑΚΗΣ 


Αριθμ. ΥΠΕΝ/ΔΝΕΠ/98 152/4938 (2) 

Έγκριση χρήσης ξενοδοχείου στο κτίριο που βρί¬ 
σκεται επί της οδού Μητροπόλεως 23 και Πατρώ¬ 
ου 8 στην περιοχή «Πλάκα» του εγκεκριμένου ρυ¬ 
μοτομικού σχεδίου του Δήμου Αθηναίων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις των παρ. 15.α. και 15.β.του άρθρου 28 
του ν. 4280/2014 «Περιβαλλοντική αναβάθμιση και ιδιω¬ 
τική πολεοδόμηση - Βιώσιμη ανάπτυξη οικισμών - Ρυθ¬ 
μίσεις δασικής νομοθεσίας και άλλες διατάξεις» (Α' 159). 

2. Τις διατάξεις του άρθρων 24 και 25 του ν. 4495/2017 
«Έλεγχος και προστασία του Δομημένου Περιβάλλοντος 
και άλλες διατάξεις» (Α’ 167). 

3. Τις διατάξειςτου από 21-9-1979 π.δ/τος «Περί χαρα¬ 
κτηρισμού ως παραδοσιακού τμήματος της πόλεωςτων 
Αθηνών (Ιστορικό Κέντρο) (Δ' 567)». 

4. Τις διατάξεις του από 5-10-1993 π. δ/τος «Καθορι¬ 
σμός ειδικών χρήσεων γης στην περιοχή της Πλάκας του 
ρυμοτομικού σχεδίου Αθηνών» (Δ' 1329). 


5. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, (άρθρο 
πρώτο του π.δ. 63/2005 Α'98). 

6. Την αριθμ. 3/συν. 1 η/23-2-2018 γνωμοδότηση του 
Κεντρικού Συμβουλίου Πολεοδομικών Θεμάτων και Αμ¬ 
φισβητήσεων (ΚΕ.ΣΥ.ΠΟ.Θ.Α.). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Στο νομίμως υφιστάμενο κτίριο που βρίσκεται επί 
των οδών Μητροπόλεως 23 και Πατρώου 8, στην περι¬ 
οχή «Πλάκα» του εγκεκριμένου ρυμοτομικού σχεδίου 
του Δήμου Αθηναίων, τμήμα του οποίου έχει χαρακτηρι- 
σθεί ως διατηρητέο σε βάθος 4,00 μέτρα από την κύρια 
άψητου μετηναριθμ.51905/1621/27-3-1991 απόφαση 
Υπουργού Περιβάλλοντος και Δημοσίων Έργων (Δ' 185), 
πέραν των επιτρεπόμενων χρήσεων, επιτρέπεται η χρή¬ 
ση ξενοδοχείου. 

2. Η παρούσα απόφαση δεν υποκαθιστά απαιτούμενες 
εγκρίσεις από άλλους φορείς. 

3. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2018 

Ο Υπουργός 

ΓΕΩΡΓΙΟΣ ΣΤΑΘΑΚΗΣ 


Αριθμ. 4492 _ (3) 

Σημειακή τροποποίηση ΣΧΟΟΑΠ Δ. Πλατανιά, 

Ν. Χανίων, εντός οικισμού «Μόδι». 

Η ΣΥΝΤΟΝΙΣΤΡΙΑ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1) Τις διατάξεις των νόμων: 

α) ν. 2508/1997 (Α' 124), άρθρ. 5, Βιώσιμη οικιστική 
ανάπτυξη των πόλεων και οικισμών της χώρας και άλλες 
διατάξεις, όπως ισχύουν, 

β) ν.3852/2010 (Α' 87), άρθρ. 280, Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
Πρόγραμμα Καλλικράτης, όπως τροποποιήθηκε και 
ισχύει, 

γ) ν. 4325/2015 (Α' 47), Εκδημοκρατισμός της Διοίκη¬ 
σης - Καταπολέμηση Γραφειοκρατίας και Ηλεκτρονική 
Διακυβέρνηση- Αποκατάσταση αδικιών και άλλες δια¬ 
τάξεις, και συγκεκριμένα το άρθρο 28 και 28 Α, όπως 
ισχύουν, 

δ) ν. 4447/2016 (Α' 241), άρθρ. 7, παρ. 13, Χωρικός σχε- 
διασμός-Βιώσιμη ανάπτυξη και άλλες διατάξεις, όπως 
ισχύουν, 

ε) ν. 4495/2017 (Α’ 167), αρθ. 26 (Μεταβατικές Διατά¬ 
ξεις), αρθ. 20, Έλεγχος και προστασία του Δομημένου 
Περιβάλλοντος και άλλες διατάξεις, όπως τροποποιή¬ 
θηκαν και ισχύουν, 

2) Τις διατάξεις του π.δ. 136/2010 (Α'229), Οργανισμός 
της Αποκεντρωμένης Διοίκησης Κρήτης. 

3) Την με 5238/2007 (ΑΑΠ 472) απόφαση Γ.Γ.Π.Κ. Έγκρι¬ 
ση σχεδίου χωρικής και οικιστικής οργάνωσης ανοικτής 
Πόλης (ΣΧΟΟΑΠ) Δήμου Πλατανιάς Νομού Χανίων. 

5) Την με αριθμ. 14026/2017 υπουργική απόφαση 
(Υ.Ο.Δ.Δ. 250), Διορισμός της Μαρίας Κοζυράκη, ως Συ- 
ντονίστριας της Αποκεντρωμένης Διοίκησης Κρήτης. 

6) Την με αριθμ. Δ. Πλατανιά 8428/12-7-2018 αίτηση 
της Φιλλιπάκη Μαριάννας. 

7) Την από 12-7-2018 Τεχνική Έκθεση των πολ. μηχ. 
Ιωάννη Δαμανάκη και Μιχαήλ Γερεουδάκη. 

8) Την με αριθμ. 245/2018/30-7-2018 (θέμα 23ο) από¬ 
φαση του Δημοτικού Συμβουλίου Πλατανιά, Ν. Χανίων, 
σχετικά με το θέμα. 

9) Το από 11-8-2018 Αποδεικτικό ανάρτησης από¬ 
φασης του Δημοτικού Συμβουλίου του Δ. Πλατανιά, 
Ν. Χανίων. 

10) Τα από 11-8-2018 (Εφημερίδα'ΝΕΑ ΚΡΗΤΗ') και 
10-8-2018 (εφημερίδα'ΧΑΝΙΩΤΙΚΑ ΝΕΑ') αποδεικτικά 
δημοσίευσης της απόφασης του Δημοτικού Συμβουλίου. 

11) Την με αριθμ. 10584/29-8-2018 Βεβαίωση του Δη¬ 
μάρχου Πλατανιά περί μη υποβολής ενστάσεων. 

12) Το με αριθμ. 10766/31-8-2018 έγγραφο της Δ/νσης 
Τεχνικών Υπηρεσιών του Δ. Πλατανιά, Ν. Χανίων. 

13) Το με αριθμ. ΠΕΧΩΣΧ 3161/10-10-2018 έγγραφο 
μας προς στην Εφορεία Αρχαιοτήτων Χανίων. 

14) Το με αριθμ. 3729/17-10-2018 έγγραφο της Εφο¬ 
ρείας Αρχαιοτήτων Χανίων. 

15) Το με αριθμ. 3161/25-10-2018 έγγραφο μας, με 
τη συνημμένη εισήγηση προς το ΣΥΠΟΘΑ Π.Ε. Χανίων. 

16) Το με αριθμ. 4492/17-12-2018 έγγραφο του ΣΥΠΟ¬ 
ΘΑ Π.Ε. Χανίων με συνημμένο το πρακτικό της 8ης/2018 
συνεδρίασης (θέμα 10ο). 

17) Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βά¬ 
ρος του κρατικού προϋπολογισμού και του οικείου ΟΤΑ., 
αποφασίζουμε: 

Τη σημειακή τροποποίηση του εγκεκριμένου Σχεδί¬ 
ου Χωρικής και Οικιστικής Οργάνωσης Ανοικτής Πόλης 
(ΣΧΟΟΑΠ) Δήμου Πλατανιά, Νομού Χανίων με την συ¬ 
μπλήρωση, στην τελευταία παράγραφο του άρθρου 2.2. - 
ΠΕΠ (ΑΧ) της φράσης: 

«Έως τη θεσμοθέτηση της πολεοδομικής μελέτης του 
οικισμού και τον οριστικό καθορισμό του αστικού - αρ¬ 
χαιολογικού πάρκου στην κλίμακα του οικισμού, ισχύουν 
οι όροι δόμησης και οι περιορισμοί που ισχύουν για το 
σύνολο του οικισμού, μετά από έγκριση της αρμόδιας 
Εφορείας Αρχαιοτήτων». 

Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 10 Ιανουάριου 2019 

Η Συντονίστρια 

Αποκεντρωμένης Διοίκησης 

ΜΑΡΙΑ ΚΟΖΥΡΑΚΗ 


Αριθμ. 4481 _ (4) 

Κύρωση τμήματος δικτύου κοινοχρήστων χώ¬ 
ρων, εντός ορίων οικισμού Πλάκα Δήμου Αγ. Νι¬ 
κολάου, σύμφωνα με το άρθρο 35 του ν.3937/ 
2011 (Α'60) όπως αυτό τροποποιήθηκε και ισχύει. 

Η ΣΥΝΤΟΝΙΣΤΡΙΑ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Λαμβάνοντας υπόψη: 

1. Τις διατάξεις του: 

α) άρθρου 280 και του άρθρου 283 του ν.3852/2010 
(Α' 87) «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης» 
όπως τροποποιήθηκε και ισχύει, 

β) αριθμ. π.δ. 136/2010 (Α' 229) «Οργανισμός της Απο¬ 
κεντρωμένης Διοίκησης Κρήτης», 

γ) άρθρου 28 παρ.1 του ν.4325/2015 (Α' 47) «Εκ¬ 
δημοκρατισμός της Διοίκησης- Καταπολέμηση Γραφειο¬ 
κρατίας και Ηλεκτρονική Διακυβέρνηση. Αποκατάσταση 
αδικιών και άλλες διατάξεις», 

δ) άρθρου 35 του ν.3937/2011 (Α' 60) «Κύρωση δικτύ¬ 
ου κοινόχρηστων χώρων οικισμών στερουμένων εγκε¬ 
κριμένου ρυμοτομικού σχεδίου», όπως τροποποιήθηκε 
και ισχύει. 

2. Τη με αριθμ. οικ.56/1987 απόφαση Νομάρχη Λα- 
σιθίου (ΔΊ 27) με την οποία καθορίστηκαν τα όρια του 
οικισμού Πλάκα. 

3. Την αριθμ. 14026/2017 (Υ.Ο.Δ.Δ. 250) υπουργική 
απόφαση «Διορισμός της Μαρίας Κοζυράκη ως Συντο- 
νίστριας της Αποκεντρωμένης Διοίκησης Κρήτης». 

4. Την αριθμ. 39608/2011 (Β' 2200) υπουργική από¬ 
φαση «Έγκριση τεχνικών προδιαγραφών σύνταξης 
διαγραμμάτων ή άλλων μελετών που απαιτούνται και 
καθορισμός περιεχομένου και στοιχείων που περιλαμβά¬ 
νονται και αποτυπώνονται, για την εφαρμογή της παρ.1 
του άρθρου 35 του ν.3937/2011 (Α' 60)». 

5. Την Εγκύκλιο 12/2012 του ΥΠΕΚΑ «Οδηγίες και διευ¬ 
κρινίσεις για την κύρωση δικτύου κοινοχρήστων χώρων 
οικισμών». 

6. Τη με αριθμ. 10020/2.7.2018 αίτηση του κου Χατζη- 
δάκη Ευάγγελου προς το Δ. Αγ. Νικολάου για την κύρωση 
τμήματος δικτύου κοινοχρήστων χώρων, εντός ορίων 
οικισμού Πλάκα. 

7. Το με αριθμ. 12497/16-8-2018 έγγραφο της Υ. Δομ. Δ. 
Αγ. Νικολάου με συν/να δικαιολογητικά για την εν λόγω 
κύρωση δικτύου κοινοχρήστων. 

8. Το με αριθμ. 18339/26-11-2018 έγγραφο της Υ. Δομ. 
Δ. Αγ. Νικολάου με συν/να συμπληρωματικά δικαιολο- 
γητικά για την εν λόγω κύρωση δικτύου κοινοχρήστων 

9. Τη με αριθμό 415/25-7-2018 απόφαση του δημο¬ 
τικού συμβουλίου Αγ. Νικολάου για την έναρξη της δι¬ 
αδικασίας κύρωσης κοινοχρήστου χώρου εντός ορίων 
οικισμού Πλάκα Δήμου Αγ. Νικολάου με το τοπογραφικό 
διάγραμμα που τη συνοδεύει. 

10. Τη με αριθμ. 9525/5-8-2008 δήλωση παραχώρησης 
τμήματος ακινήτου σε κοινή χρήση, μετά του πιστοποι¬ 
ητικού μεταγραφής και του τοπ/κού διαγ/τος που τη 
συνοδεύουν. 

11. Τη με αριθμ. 281 /2008 οικοδομική άδεια μετά του 
διαγράμματος που τη συνοδεύει. 

12. Τη με αριθμ. 70006/483/17-7-2008 απόφαση της 
Διεύθυνσης Πολ/κών Εφαρμογών για την έγκριση παρα¬ 
χώρησης λωρίδας οικοπέδου σε κοινή χρήση. 

13. Τη με αριθμ. 9310/27-3-2008 συμβολαιογραφική 
πράξη κατάτμησης και ανταλλαγής, μετά του πιστοποι¬ 
ητικού μεταγραφής που τη συνοδεύει. 

14. Τη με αριθμ. 10992/9-9-2011 διόρθωση συμβο¬ 
λαίου, μετά του πιστοποιητικού μεταγραφής που τη 
συνοδεύει. 

15. Το από Ιούνιος 2018 τοπογραφικό διάγραμμα κλ. 

1/500 του Διπλωματούχου Πολιτικού Μηχανικού Ιωάννη 
Τσιχλή στο οποίο αποτυπώνεται η οδός προς κύρωση 
υπό στοιχεία 1,2, 3,4,.26, 27, 28,1. 

16. Την φωτογραφική τεκμηρίωση και τεχνική έκθε¬ 
ση του Διπλωματούχου Πολιτικού Μηχανικού Ιωάννη 
Τσιχλή. 

17. Τα από 26-9-2018 και 5-10-2018 αποδεικτικά τοι¬ 
χοκόλλησης της με αριθμ. 415/25-7-2018 απόφασης του 
δημοτικού συμβουλίου Αγ. Νικολάου για την έναρξη της 
διαδικασίας κύρωσης, στο Κοινοτικό Κατάστημα Βρουχά 
Μιρ/λου και στο Δημοτικό Κατάστημα Αγ. Νικολάου, την 
ανάρτηση στην ιστοσελίδα του Δ. Αγ. Νικολάου καθώς 


και τα φύλλα των εφημερίδων Ανατολή και Πατρίδα στα 
οποία δημοσιεύθηκε η ανακοίνωση για την κύρωση. 

18.Την από 26-11 -2018 βεβαίωση της Υ.Δομ. Αγ. Νικο¬ 
λάου για την μη υποβολή ενστάσεων κατά την ανάρτηση 
και δημοσίευση της με αριθμ. 415/25-7-2018 απόφασης 
του δημοτικού συμβουλίου Αγ. Νικολάου για την έναρξη 
της διαδικασίας κύρωσης κοινοχρήστου χώρου εντός 
ορίων οικισμού Πλάκα, αποφασίζει: 

1. Την κύρωση τμήματος δικτύου κοινοχρήστων χώ¬ 
ρων, εντός ορίων οικισμού Πλάκα Δήμου Αγ. Νικολάου, 
σύμφωνα με το άρθρο 35 του ν.3937/2011 (Α' 60) όπως 
τροποποιήθηκε και ισχύει, όπως αποτυπώνεται στο από 
Ιούνιος 2018 τοπογραφικό διάγραμμα κλ. 1 /500 του Δι¬ 
πλωματούχου Πολιτικού Μηχανικού Ιωάννη Τσιχλή υπό 
στοιχεία 1,2, 3,4,.... 26,27,28,1. 

2. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβέρνησης. 

Η παρούσα απόφαση με το συνοδεύον αυτή τοπ/κό 
διάγραμμα να δημοσιευθούν στην Εφημερίδα της Κυ- 
βερνήσεως. 

Ηράκλειο, 24 Δεκεμβρίου 2018 

Η Συντονίστρια 

Αποκεντρωμένης Διοίκησης 

ΜΑΡΙΑ ΚΟΖΥΡΑΚΗ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























